پاکستان کې گرفتار پخواني امریکائي چارواکې ته سزا وارول شوه
عامر احمد سږ کال د اپریل په میاشت کې پاکستان کې د میکسیکو په جعلي پاسپورټ گرفتار شوی دی. هغه پاکستان کې پیدائش جعلي سند هم جوړ کړی، د پاکستان جعلي ویزه يي هم لرله او ١٧٥٠٠٠ ډالرې ورسره هم وې. هغه پاکستان کې د امیگریشن قوانینو د خلاف ورزۍ په تور بندیوان دی.
د امریکې د اوهایو ریاست د مالي چارو یو پخواني چارواکي ته د بډو رشوتونو او غیرقانوني پېسو ته قانوني رنگ ورکولو په سر ١٥ کاله د قید سزا اورول شوي ده. عامر احمد ته د قید سزا د امریکې په زندان کې اورول شوي ده. عامر احمد دا وخت د پاکستاني حکومت په ولکه کې دی. د امریکې د انصاف وزارت ویلي واشنگټن پاکستان نه غوښتنه کړې چې ۴٠ کلن عامر احمد دې امریکې ته حواله کړي. وزارت وايي د امریکې په غوښتنه دفتري کاروائي روانه ده. د انصاف وزارت وایي د کال ٢٠٠٩ نه تر د کال ٢٠١١ پورې عامر احمد د رشوت په حوض کې د اوهایو ریاست سرکاري کاروبار د ونډو په بازار کې لین دین کونکې یوې کمپنۍ ته سپارلی وو. ددې نه ورسته، په کال ٢٠١٣ کې، عامر احمد شکاگو کې د خپلې چوکۍ نه په سمدستي توگه استعفا ورکړه او څو هفتې ورسته د منصفانو شورا یا گرینډ جیوري هغه ملزم وگرځولو. اوهایو کې عامر احمد د ډیموکریټ پارټۍ د مالي چارو چارواکو سره کار کړی دی او ددې ورسته هغه د شکاگو میئر یا ښار وال، رام ایمینول، دپاره هم خدمات ترسره کړی وو. رام ایمینول د صدر براک اوباما د وائټ هاوس یا د سپېنې ماڼۍ د امورو مشر هم وو. عامر احمد ته چې په کومو جرمونو سزا اورول شوې ده هغه د رام ایمینول سره د هغه د نوکرۍ نه وړاندې شوې وو. عامر احمد سږ کال د اپریل په میاشت کې پاکستان کې د میکسیکو په جعلي پاسپورټ گرفتار شوی دی. هغه پاکستان کې پیدائش جعلي سند هم جوړ کړی، د پاکستان جعلي ویزه يي هم لرله او ١٧٥٠٠٠ ډالرې ورسره هم وې. هغه پاکستان کې د امیگریشن قوانینو د خلاف ورزۍ په تور بندیوان دی.